Lav et referat af nedenstående tekst:

Tekst:
Rikke Nielsen, der vendte tilbage til Aalborg DH forud for denne sæson, har i adskillige år været plaget af skader i sine fingre. Nu skal hun så under kniven og opereres i tommelfingeren den 10. november, og det betyder, at hun ikke vil være til rådighed for de hårdt trængte Aalborg-kvinder før efter nytår. Aalborg DH ligger lige nu nummer 9 i håndboldligaen med blot 4 point. Holdet møder i morgen Ikast på hjemmebanen i Gigantium.

Referat:
Aalborg DH må undvære sin rutinerede bagspiller Rikke Nielsen resten af året.